Diari Oficial de la Generalitat Valenciana


Sumari del DOGV 8854, del 10-07-2020 (2020/5285)

RESOLUCIÓ de 2 de juliol de 2020, de la Conselleria d'Educació, Cultura i Esport, per la qual es convoquen, per al 2020, les subvencions per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca al nostre territori.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8854

Data del DOGV
:   10-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5285


Data del document
:   02-07-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 2 de juliol de 2020, de la Conselleria d'Educació, Cultura i Esport, per la qual es convoquen, per al 2020, les subvencions per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca al nostre territori. [2020/5285]  
PREÀMBUL  
  
La Constitució Espanyola, en l'article 46, estableix que els poders públics garantiran la conservació i promouran l'enriquiment del patrimoni històric, cultural i artístic dels pobles d'Espanya i dels béns que la integren. Segons l'article 9.2, correspon a aquests facilitar la participació de tots els ciutadans en la vida cultural.  
  
L'Estatut d'Autonomia de la Comunitat Valenciana, aprovat per la Llei orgànica 5/1982, d'1 de juliol, modificat per la Llei orgànica 1/2006, de 10 d'abril, estableix, en l'article 49.1.4, la competència exclusiva de la Generalitat en matèria de cultura. I la Resolució 103/IX, de la Comissió d'Educació i Cultura de les Corts, insta el Consell a iniciar la catalogació d'elements de pedra seca del nostre territori amb un cert valor, com ara neveres, refugis de pastor, murs, escales o aljubs, entre d'altres, i a destinar una línia d'ajudes per a promoure la recuperació i el manteniment de les construccions de pedra seca.  
  
L'Ordre 17/2018, de 9 de maig, de la Conselleria d'Educació, Investigació, Cultura i Esport (DOGV 8295, 15.05.2018) va aprovar les bases reguladores de la concessió de subvencions per a la catalogació de béns immobles de pedra seca, i també per a promoure la recuperació, el manteniment, la conservació i la protecció de l'arquitectura de la pedra seca en el nostre territori. Posteriorment, es va dictar l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'ordre anterior.  
L'objecte de les subvencions és cofinançar treballs de catalogació, manteniment, recuperació, conservació i protecció d'elements de l'arquitectura de la pedra seca. Les subvencions s'emmarquen en el Pla estratègic de subvencions 2020-2023 de la Conselleria d'Educació, Cultura i Esport, aprovat per la Resolució de 23 de març de 2020, del titular, i publicat en el Diari Oficial de la Generalitat Valenciana, de 7 d'abril de 2020 (DOGV 8783/7.04.2020)  
Per tot això, segons els preceptes dels articles 2.1 i 2.2 de la Llei 38/2003, de 17 de novembre, general de subvencions (LGS); del Reial decret 887/2006, de 21 de juliol, que aprova el Reglament general de subvencions (RGS); de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; d'acord amb el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i d'acord amb la disposició final tercera de l'Ordre 17/2018, de 9 de maig, que aprova les bases reguladores d'aquesta convocatòria, en virtut de les facultats que em confereix l'article 28 de la Llei 5/1983, de 30 de desembre, del Consell; vista la proposta de la directora general de Cultura i Patrimoni, de 30 d'abril de 2018, i de conformitat amb aquesta, resolc:  
  
  
Primer. Objecte i modalitats  
Es convoquen, per a l'any 2020, subvencions l'objecte de les quals és finançar treballs de catalogació de construccions de pedra seca, així com de conservació, manteniment i recuperació de construccions tradicionals de pedra seca i de protecció d'aquesta arquitectura a la Comunitat Valenciana, especialment accions de caràcter preventiu, dins de l'àmbit d'actuació de la conselleria competent en matèria de cultura.  
  
Les modalitats d'ajuda objecte d'aquesta convocatòria són les següents:  
a) Catalogació d'aquestes construccions.  
b) Treballs de restauració i conservació preventiva que en servisquen al manteniment.  
Aquesta convocatòria es regula mitjançant l'Ordre 17/2018, de 9 de maig, per la qual s'estableixen les bases reguladores de la concessió de subvencions per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca en el nostre territori, i per l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'anterior.  
  
  
Segon. Sol·licitud, terminis i tramitació  
1. S'aproven el model de sol·licitud i els documents que s'adjunten com a annexos.  
2. El model de la sol·licitud i els annexos estaran disponibles en l'enllaç:  
https://cutt.ly/2yvvzhq  
i s'han d'adreçar a la Conselleria d'Educació, Cultura i Esport, Direcció General de Cultura i Patrimoni.  
3. Les sol·licituds de subvenció es poden presentar únicament en el cas de les persones jurídiques, i preferentment per a les persones físiques, de manera telemàtica, i s'han de formalitzar segons els models que figuren en l'adreça d'internet: https://cutt.ly/2yvvzhq  
La sol·licitud ha d'estar subscrita per la persona representant de l'entitat sol·licitant.  
Les instruccions per a l'obtenció del certificat digital estan disponibles en la pàgina web de l'Agència de Tecnologia i Certificació Electrònica (ACCV) www.accv.es  
4. Les sol·licituds, juntament amb els impresos normalitzats, s'han de presentar en un termini de 15 dies comptadors des de l'endemà de la publicació en el Diari Oficial de la Generalitat Valenciana.  
Si en el termini de sis mesos, a partir de la data de finalització de presentació de sol·licituds, no hi ha hagut resolució i notificació expressa sobre la sol·licitud, s'ha d'entendre que ha sigut desestimada.  
La presentació de sol·licituds per a optar a les ajudes implica l'acceptació expressa i formal de les bases de la convocatòria, i s'han d'aportar els documents enumerats en l'apartat següent.  
5. Documentació que cal aportar-hi:  
5.1. Documentació comuna a les dues modalitats:  
- Instància emplenada d'acord amb l'annex d'aquesta resolució (annex I) https://cutt.ly/Du4j4Md. Les sol·licituds han d'adreçar-se a la Direcció General de Cultura i Patrimoni, a través del portal de la Generalitat Valenciana www.gva.es.  
- En el cas de fundació, associació i entitats sense ànim de lucre, han d'aportar una fotocòpia compulsada dels estatuts de l'entitat pels quals es regeix la seua activitat, en què ha de constar explícitament la inexistència d'ànim de lucre i que, entre les finalitats fundacionals, es troba la recuperació, la conservació o la protecció del patrimoni en l'àmbit de la Comunitat Valenciana.  
- Declaració responsable de no estar incursos en les prohibicions per a obtindre la condició de beneficiari establides en l'article 13, apartats 2 i 3 de la Llei 38/2003, de 17 de novembre, general de subvencions. Els sol·licitants han de marcar la casella corresponent en l'annex I.  
  
- Acreditació de no figurar com a beneficiaris d'una subvenció nominativa per a la mateixa finalitat, segons la Llei de pressupostos de la Generalitat vigent en cada exercici.  
- Acreditació de trobar-se al corrent de les obligacions tributàries i davant de la Seguretat Social. Per a això, el sol·licitant pot autoritzar l'òrgan instructor perquè obtinga directament l'acreditació del compliment de les obligacions tributàries i amb la Seguretat Social a través de certificats telemàtics, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els sol·licitants poden autoritzar la consulta de les seues dades d'identitat i residència, mitjançant el sistema de verificació i consulta de dades d'identitat, de conformitat amb el que es disposa en el decret esmentat.  
- Si escau, declaració responsable de les ajudes de minimis concedides per qualsevol projecte al sol·licitant, inclosos els costos per als quals se sol·licita suport durant els dos exercicis fiscals anteriors i durant l'exercici fiscal en curs, amb la indicació de l'import, l'organisme, la data de concessió i el règim d'ajuda en què s'empara o, si s'escau, una declaració de no haver-ne rebut cap.  
- Certificat de l'acord per a la sol·licitud de l'ajuda i de la representació en la capacitat del signatari de la sol·licitud, per a representar el beneficiari. En el cas d'ajuntament, mancomunitat o entitat beneficiària, pot consistir en un document públic o, almenys, la certificació de l'acord adoptat per l'òrgan de govern que corresponga en què s'ha acordat la sol·licitud de l'ajuda i faculte el representant per a subscriure la sol·licitud, certificat segons l'annex II, https://cutt.ly/eyvv9ak  
  
En el cas de les persones físiques, acreditar amb documents que tinguen efectes davant de tercers que la quantitat amb la qual es comprometen a finançar l'actuació està assegurada per qualsevol dels mitjans previstos en dret privat, tant l'import com l'efectivitat en el moment en què resulte exigible aquesta.  
- Compromís de finançament del 100 % de les actuacions sol·licitades. Els ajuntaments ho han d'acreditar amb un certificat de l'acord municipal adoptat sobre aquest tema, en el qual expressament es referisca que existeix crèdit en el pressupost de la corporació municipal per al finançament en els termes abans indicats amb càrrec a la partida pressupostària corresponent o bé mitjançant un informe de l'interventor de l'ajuntament. En el cas de no existir crèdit en el moment de la sol·licitud, el compromís farà referència a la dotació adequada i suficient de crèdit si l'òrgan competent concedeix l'ajuda. La resta d'entitats i persones físiques han d'acreditar aquesta circumstància a través d'un certificat de tresoreria o aval bancari.  
- Certificació de domiciliació bancària segons el model de l'annex IV, segellat com cal i signat per l'entitat bancària,  
https://cutt.ly/Cu4djlF  
5.2. Documentació especifica per a presentar sol·licitud per a la modalitat a):  
- Memòria, que ha d'incloure:  
- Línies d'estudi històriques i anàlisi documental previstes. Memòria descriptiva del procés d'obtenció d'informació. Determinació i descripció d'estudis complementaris previstos.  
- Anàlisi preliminar del territori i la història d'aquest, amb la valoració de les zones conegudes amb potencial de patrimoni cultural. Llista i plànol d'elements susceptibles, en fase preliminar, de protecció.  
- Currículum de les persones implicades en la redacció dels documents, en el qual s'ha d'especificar la possible experiència en la catalogació d'elements patrimonials, en la redacció de projectes relacionats amb la pedra seca, en projectes d'intervenció o en treballs de recerca relacionats amb el patrimoni cultural. Així mateix, s'han d'indicar els possibles títols oficials relacionats amb el patrimoni cultural.  
  
5.3. Documentació específica per a presentar sol·licitud per a la modalitat b):  
- Projecte subscrit per personal tècnic competent en la matèria, que ha de contindre un estudi sobre els valors etnològics i culturals de l'element en què s'ha d'intervindre, descripció de l'actuació proposada i els efectes d'aquesta sobre aquests valors i el cost. En el projecte s'ha de justificar el respecte a les tècniques constructives pròpies de la pedra seca. El document, segons la naturalesa o complexitat de l'actuació, ha d'incloure els aspectes següents o justificar-ne la no-necessitat:  
- Dades de l'entitat promotora (denominació, NIF, domicili...).  
- Dades de l'actuació (nom del projecte, dades de la propietat, pressupost?).  
- Dades del personal tècnic (autor del projecte, director de la intervenció, dades de l'empresa constructora o responsable de l'execució....).  
  
- Dades rellevants del bé (nom de l'immoble, emplaçament, situació urbanística patrimonial...).  
- Descripció de l'estat actual.  
- Descripció de la proposta d'intervenció.  
- Memòria constructiva.  
- Documentació fotogràfica de l'element sobre el qual s'ha d'actuar i de l'entorn.  
- Plànols de situació.  
- Plànol d'estat actual en què s'assenyalen les patologies.  
- Plànol d'actuació.  
- Pressupost desglossat. Resum del pressupost total de contracta, incloent-hi la partida corresponent a seguretat i salut.  
- Projecte d'actuació arqueològica o justificació de la no-necessitat d'aquest.  
En les intervencions han d'aplicar-se criteris adequats de restauració, i s'han de conservar al màxim els elements originals. S'ha d'utilitzar exclusivament la tècnica constructiva tradicional de pedra seca, i documentar tant l'estat previ com el procés de restauració i l'estat final.  
  
- Memòria descriptiva en la qual es justifique l'aportació innovadora a la difusió, la promoció i el foment, mitjançant la utilització de sistemes basats en les noves tecnologies de la informació i comunicació, la possible presentació d'una senyalística o d'una imatge pròpia del projecte i una proposta de difusió o de dinamització.  
- Currículum de les persones implicades en la redacció dels documents, en el qual s'ha d'especificar la possible experiència en la catalogació d'elements patrimonials, en la redacció de projectes relacionats amb la pedra seca, en projectes d'intervenció o en treballs de recerca relacionats amb el patrimoni cultural. Així mateix, s'han d'indicar els possibles títols oficials relacionats amb el patrimoni cultural.  
  
- Document descriptiu de la incidència del projecte en la societat, amb la descripció dels resultats esperats amb la intervenció, la repercussió territorial dels resultats previstos, la repercussió en potencials beneficiaris i l'interés social i cultural del projecte.  
5. Les sol·licituds han de ser subscrites per qui exercisca la representació legal en cada cas d'acord amb la normativa d'aplicació.  
  
6. Respecte a la cessió dels drets de propietat intel·lectual ha de tindre's en compte la normativa sobre la matèria, especialment el Reial decret legislatiu 1/1996, de 12 d'abril, pel qual s'aprova el text refós de la Llei de propietat intel·lectual que regularitza, aclareix i harmonitza les disposicions legals vigents sobre la matèria. A aquest efecte, els autors dels inventaris, projectes i memòries científiques de les actuacions subvencionades donen per cedits, amb caràcter no exclusiu, els drets de propietat intel·lectual de l'actuació subvencionada, amb caràcter indefinit i per a tots els països del món, amb la finalitat que la Generalitat Valenciana puga difondre-la per qualsevol mitjà.  
  
7. Els interessats poden presentar una sol·licitud per a cadascuna de les modalitats.  
8. D'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques, si la sol·licitud no compleix els requisits i no adjunta documents que s'assenyalen en aquesta base, es requerirà l'interessat perquè, en el termini de 10 dies esmene la falta o perquè adjunte els documents preceptius, amb indicació que, si no ho fa així, es considerarà que desisteix de la petició, amb la resolució prèvia que haurà de ser dictada en els termes que es disposen en l'article 21 d'aquesta llei.  
  
Tercer. Entitats beneficiàries  
1. Poden obtindre la condició de beneficiari d'aquestes subvencions per a les modalitats a) i b) establides en l'article anterior d'aquestes bases els ajuntaments, les mancomunitats i les associacions i entitats sense ànim de lucre legalment constituïdes sempre que entre les competències administratives i finalitats fundacionals de les quals respectivament, figure la realització d'activitats consistents en la protecció i conservació del patrimoni de la Comunitat Valenciana, per la qual cosa juntament amb la sol·licitud s'ha d'aportar la documentació que acredite el compliment del que s'indica en aquest aspecte. Respecte a la modalitat a), els sol·licitants que no tinguen la consideració d'Administració pública poden proposar la catalogació a l'administració competent per a tramitar-la.  
2. Poden ser beneficiaris per a la modalitat b), a més, les persones físiques o les jurídiques legalment constituïdes que siguen titulars del bé o de l'òrgan de la gestió d'aquest.  
Els beneficiaris han de complir les mesures previstes en l'article 45 i els següents de la Llei orgànica 3/2007, de 22 de març, per a la igualtat efectiva de dones i homes.  
  
Quart. Dotació econòmica  
L'import total de les ajudes esmentades és de 300.000,00 euros, que serà satisfet amb càrrec als pressupostos de la Generalitat de 2020, aplicació pressupostària 05.01.23.001.81.6, línia S.8227000, ajudes per a la catalogació de béns immobles de pedra seca, així com per a promoure la recuperació, el manteniment, la conservació i la protecció de l'arquitectura de la pedra seca en el nostre territori.  
Dels 300.000 euros, es destinaran 120.000 euros a la modalitat a) i 180.000 euros a la modalitat b). Aquestes quantitats es destinaran a subvencionar els treballs de cadascuna de les modalitats fins a esgotar el crèdit. En el cas que d'alguna d'aquestes partides sobre diners, es destinarà a l'altra modalitat.  
  
Cinqué. Dotació d'aquestes ajudes  
1. Es concediran subvencions per un import màxim de 10.000 euros per beneficiari, siga com siga el cost de l'actuació proposada en la sol·licitud per l'interessat.  
2. Segons el que es disposa en l'article 31.8 de la Llei 38/2003, de 17 de novembre, general de subvencions, no es consideren despeses subvencionables els impostos indirectes quan siguen susceptibles de recuperació o compensació. L'impost sobre el valor afegit sols pot ser subvencionable quan el beneficiari acredite que no realitza la compensació d'aquest impost.  
  
Sisé. Criteris de valoració de les sol·licituds  
Les sol·licituds que complisquen els requisits que s'estableixen en l'Ordre 17/2018, de 9 de maig, de la Conselleria d'Educació, Investigació, Cultura i Esport; en l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'ordre anterior, i en aquesta convocatòria, seran valorades i puntuades segons els criteris que a continuació s'indiquen:  
1. La totalitat de la subvenció es distribuirà segons la puntuació obtinguda.  
2. La valoració de la documentació aportada aconseguirà un màxim de 20 punts i s'ha d'efectuar d'acord amb els criteris que s'indiquen en l'article 9 de l'Ordre 6/2020, de 14 de maig, de la Conselleria d'Educació, Cultura i Esport, per la qual es modifica parcialment l'Ordre 17/2018, de 9 de maig, de la Conselleria d'Educació, Investigació, Cultura i Esport,  
3. L'import de les subvencions en cap cas pot ser d'una quantia que, aïlladament o en concurrència amb altres subvencions ajudes, ingressos o recursos, supere el cost de l'activitat subvencionada.  
  
Seté. Procediment per a l'atorgament de la subvenció  
En aplicació dels criteris de valoració establits en l'ordre de bases i la modificació d'aquestes, i amb la valoració corresponent de totes les sol·licituds que hagen complit els requisits de la convocatòria, s'elaborarà una llista ordenada per la puntuació obtinguda i amb la quantia econòmica que han de percebre segons el criteri establit en l'article sisé d'aquesta convocatòria.  
Obtindran la condició de beneficiari seguint l'ordre descendent en la relació esmentada per la puntuació obtinguda fins a l'esgotament de la dotació econòmica.  
En el cas d'empat es prioritzarà la grandària del municipi segons les xifres de població oficials publicades per l'Institut Nacional d'Estadística en l'última revisió del padró prèvia a la data de presentació de la sol·licitud.  
  
Huité. Resolució de la subvenció  
El termini per a la resolució i notificació és de sis mesos a partir de la publicació d'aquesta convocatòria.  
1. Atesos els criteris indicats, la comissió tècnica elaborarà l'informe i la proposta pertinent que l'òrgan instructor presentarà a la persona titular de la Direcció General de Cultura i Patrimoni.  
2. Vista la proposta, la persona titular de la Direcció General de Cultura i Patrimoni resoldrà la concessió i la quantitat de la subvenció que s'haurà de comunicar en el termini màxim de deu dies a partir del moment de la resolució de concessió.  
La resolució s'ha de publicar en el Diari Oficial de la Generalitat Valenciana, tal com es disposa en l'article 18 de la Llei general de subvencions; en l'article 8.1 de la Llei 19/2013, de 9 de desembre, de transparència, accés a la informació pública i bon govern, i en l'article 166 de la Llei 1/2015, de 6 de febrer, de la Generalitat.  
  
Nové. Obligacions  
Els beneficiaris estan subjectes a les obligacions generals derivades de la normativa vigent sobre ajudes o subvencions públiques: Llei 4/1998, de 4 de juny del patrimoni cultural valencià i, en particular, a les que fa referència la Llei 38/2003, de 17 de novembre, general de subvencions i la Llei 1/2015, de 6 de febrer, d'hisenda pública, del sector públic instrumental i de subvencions, en l'article 165.2.i, i les relacionades en l'article 13 de l'Ordre 17/2018, de 9 de maig, de la Conselleria d'Educació, Investigació, Cultura i Esport.  
  
Els beneficiaris d'aquestes ajudes estan subjectes també a les obligacions següents:  
- Sotmetre a l'autorització prèvia, d'índole patrimonial, el projecte tècnic corresponent de conformitat amb el que es disposa en l'article 35 de la llei 4/98, d'11 de juny, del patrimoni cultural valencià, i en l'article 10 del Decret 62/2011, de 20 de maig, en el cas d'actuacions que incidisquen en béns inclosos en l'Inventari General de Patrimoni Cultural Valencià.  
- Els redactors dels inventaris subvencionats, en el termini d'un mes a partir del lliurament de la documentació justificativa de l'execució dels treballs, i a partir de les fitxes redactades, han d'incorporar les dades dels elements inventariats a l'aplicació existent en l'enllaç següent https://patrimoniocultural.edu.gva.es/inmuebles. Per a això, el servei de Patrimoni Cultural de la Conselleria d'Educació, Cultura i Esport els facilitarà la identificació corresponent i la clau d'accés, i serà imprescindible l'accés mitjançant un certificat digital.  
  
  
Desé. Justificació i pagament de la subvenció  
La documentació justificativa de la realització de l'activitat subvencionada ha de complir el que s'estableix en l'article 15 de l'Ordre 17/2018, de 9 de maig, de la Conselleria d'Educació, Investigació, Cultura i Esport (annex V) https://cutt.ly/dyVBxht  
El termini de presentació de la documentació justificativa de la realització de l'activitat subvencionada finalitzarà el 13 de novembre de 2020.  
És requisit per al pagament que les entitats locals acrediten estar al corrent en el compliment de l'obligació de rendició dels comptes anuals davant la Sindicatura de Comptes, d'acord amb el que s'estableix en l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Onzé. Protecció de dades  
El responsable del tractament de les dades recollides a través dels formularis corresponents annexos a aquesta convocatòria i de les dades que figuren en la documentació que s'adjunta a la sol·licitud de la subvenció és la Conselleria d'Educació, Cultura i Esport amb domicili a l'avinguda de Campanar, 32, 46449 València i l'adreça electrònica de contacte sfhhswfgxuuzdlwuqdvmezsp@ooa.mo  
La persona interessada pot contactar amb el delegat de protecció de dades a través de les adreces de contacte següents:  
Electrònica wcp@wjh.uz  
Postal: Passeig de l'Albereda, 16 € 46437 València.  
Formen part del tractament de dades personals responsabilitat de Conselleria d'Educació Cultura i Esport les dades personals identificatives, de contacte, d'ocupació, econòmiques, de circumstàncies socials, categories especials de dades, dades especialment protegides i de qualsevol altra naturalesa que siguen recollides mitjançant:  
- Els formularis que acompanyen aquesta convocatòria.  
- Les que resulten de la consulta a plataformes autonòmiques d'Interoperabilitat (d'ara en avant PAI) o a altres administracions públiques, en el cas que la persona interessada no s'haja oposat a aquesta consulta, d'acord amb el que s'estableix en l'article 28 de la Llei 39/2015.  
  
- I la documentació que entreguen els sol·licitants i els representants legals.  
En relació amb la documentació presentada pels sol·licitants i representants legals que incloga dades personals de terceres persones, prèviament a la comunicació d'aquestes dades a la Conselleria, els sol·licitants i representants legals estan obligats a informar aquestes persones interessades, de la comunicació i tractament de les seues dades personals per la Conselleria d'Educació Cultura i Esport, en els termes establits en aquest article.  
Les dades personals seran tractades amb la finalitat de dur a terme tota la tramitació i gestió de la subvenció, inclosa l'admissió de sol·licituds, la verificació del compliment de les condicions i els requisits establits, la concessió de la subvenció i la verificació i el control de l'execució i el desenvolupament correctes, tot això amb base jurídica en el compliment d'una missió realitzada en interés públic, en l'exercici de poders públics conferits a la Conselleria i en el compliment de les obligacions legals derivades de la normativa prevista en aquesta convocatòria (com són la Llei 38/2003, de 17 de novembre, general de subvencions, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions) i la resta de normes aplicables, incloses les que regulen el tràmit electrònic.  
  
Així mateix, en aplicació de la normativa vigent, amb la finalitat de garantir el dret dels ciutadans a conéixer en tot moment les subvencions convocades, i per a contribuir a complir els principis de publicitat i transparència, les dades de les subvencions concedides s'han de publicar, segons corresponga, en el diari oficial corresponent i en el Sistema Nacional de Publicitat de Subvencions i Ajudes Públiques, amb la indicació, segons cada cas, de la convocatòria, el programa i el crèdit pressupostari al qual s'imputen, el beneficiari, la quantitat concedida i l'objectiu o la finalitat de la subvenció amb l'expressió dels diferents programes o projectes subvencionats.  
No obstant l'anterior, queden excloses d'aquesta publicació les subvencions concedides quan la publicació de les dades del beneficiari per raó de l'objecte de la subvenció puga ser contrària al respecte i la salvaguarda de l'honor, a la intimitat personal o familiar de les persones físiques en virtut del que s'estableix en la Llei orgànica 1/1982, de 5 de maig, de protecció civil del dret a l'honor, a la intimitat personal i familiar i a la pròpia imatge, i així ho haja establit la normativa reguladora.  
  
En concret, no s'han de publicar les subvencions concedides a persones físiques quan l'objecte mateix de la convocatòria proporcione informació o dades especialment protegides dels beneficiaris o relatives a les categories especials de dades relacionades en els articles 9 i 10 del Reglament general de protecció de dades (RGPD) ni quan la persona física es trobe en una situació de protecció especial que puga veure's agreujada amb la publicació de les dades personals, en particular, quan siga víctima de violència de gènere o d'altres formes de violència contra la dona, i en aquest cas, la informació ha de ser anònima, d'ofici o a instàncies de la persona interessada. La informació estarà disponible en les adreces   
www.subvenciones.gob.es i www.infosubvenciones.es.  
Amb base jurídica en el compliment de les obligacions legals derivada de la normativa prevista en aquesta convocatòria, així com per al compliment d'una missió realitzada en interés públic o en l'exercici de poders públics conferits a la Conselleria d'Educació Cultura i Esport, les dades personals es poden comunicar a la Plataforma Autonòmica d'Interoperabilitat (d'ara en avant PAI) amb la finalitat d'efectuar la comprovació de les dades de la persona sol·licitant i d'altres situacions socioeconòmiques establides per a la baremació, a altres òrgans de l'Administració pública amb competència en la matèria, entre els quals, sense caràcter limitatiu, s'inclouen els òrgans de caràcter autonòmic, local, estatal i de la Unió Europea, òrgans judicials i Ministeri Fiscal, Tribunal de Comptes, Sindicatura de Comptes de la Comunitat Valenciana, IGAE, Defensor del Poble i Síndic de Greuges de la Comunitat Valenciana, Agència Antifrau de la Comunitat Valenciana, delegat de Protecció de Dades i a altres tercers subjectes de dret privat amb interés legítim en el procediment i/o dret d'accés.  
  
Tercers encarregats del tractament poden tindre accés a les dades per encàrrec de la Conselleria d'Educació, Cultura i Esport i/o de la Generalitat Valenciana, per a la prestació de serveis, seguint les instruccions i amb les mesures de seguretat i confidencialitat establides en l'encàrrec de tractament.  
No existeixen transferències internacionals de dades.  
Totes les dades sol·licitades a través del formulari de sol·licitud, així com la documentació vinculada, són necesàries per a poder tramitar la sol·licitud, per la qual cosa la falta de comunicació d'aquestes dades a la Conselleria d'Educació, Cultura i Esport comporta les conseqüències previstes per l'ordenament jurídic.  
Les dades personals s'han de conservar durant el temps necessari per a complir la finalitat per a la qual es recapten i pels terminis establits en les normes vigents per al compliment d'obligacions i responsabilitats legals, i s'han d'eliminar d'acord amb el que s'estableix en la normativa d'arxius i documentació.  
La persona interessada pot exercitar el dret d'accés, rectificació, supressió, oposició, limitació al tractament, portabilitat i a no ser objecte d'una decisió basada únicament en el tractament automatitzat, a través de les vies següents:  
- Mitjançant el tràmit electrònic establit amb aquesta finalitat que es pot consultar en la pàgina web de la Conselleria www.cece.gva.es, en l'apartat «Registre de tractament de dades».  
- Enviant la petició a qualsevol de les adreces següents:  
Postal: Avinguda de Campanar, 32. 46001 València  
Electrònica: kzwstwacravnxlfcnhfulltj@sct.pa  
- De manera presencial aportant la sol·licitud corresponent a través del registre.  
L'exercici dels drets és personalíssim i requereix la identificació inequívoca de la persona interessada, que pot realitzar-se en els apartats b) i c) mitjançant l'aportació del document nacional d'identitat, el passaport o un altre document vàlid que la identifique i, si s'escau, de la persona que exercisca la representació, o instruments electrònics equivalents; així com el document o instrument electrònic acreditatiu de la representació.  
La persona interessada pot presentar una reclamació davant l'Agència Espanyola de Protecció de Dades si considera que no s'han tingut en compte els seus drets o s'ha vulnerat el tractament de les seues dades personals. Prèviament, la persona interessada pot contactar amb el delegat de Protecció de Dades de la Generalitat Valenciana a través de les adreces de contacte següents:  
Electrònica foq@xgr.uy  
Postal: Passeig de l'Albereda, 16 € 46416 València.  
Per a més informació sobre el tractament de les dades personals, la persona interessada pot consultar el Registre de Tractament de Dades en www.cece.gva.es  
  
Dotzé. Compliment de la política de la competència de la Unió Europea  
Les entitats beneficiàries que es consideren empresa o assimilades a aquesta, a l'efecte del compliment del Reglament de la Unió Europea 1407/2013, han d'aportar una declaració de minimis, a més, han d'aportar una altra declaració responsable de les beneficiàries últimes, sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els limites de l'apartat 2 de l'article 5 del Reglament.  
  
  
DISPOSICIONS FINALS  
  
Primera. Delegació  
Es delega en la persona titular de la Direcció General de Cultura i Patrimoni la facultat de resoldre la concessió i la denegació d'aquestes ajudes i se l'autoritza perquè, en l'àmbit de les seues competències, adopte les resolucions pertinents per a l'execució d'aquesta resolució.  
  
Segona. Règim de recursos  
De conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i amb els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquest acte, que posa fi a la via administrativa, es pot recórrer potestativament en reposició o bé plantejar directament un recurs contenciós administratiu en els terminis i davant els òrgans que s'indiquen a continuació.  
  
- El recurs de reposició s'ha d'interposar davant el conseller d'Educació, Investigació, Cultura i Esport en el termini d'un mes comptador des de l'endemà de la publicació en el Diari Oficial de la Generalitat Valenciana.  
- El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació en el Diari Oficial de la Generalitat Valenciana.   
  
Tercera. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 2 de juliol de 2020.- El conseller d'Educació, Cultura i Esport: Vicent Marzà i Ibáñez.